પણ પ્રેક્ટિકલી આવું કરવું શક્ય છે ખરું? ચૂંટણી નિષ્ણાતો કહે છે કે 2024થી આવું કરવું શક્ય છે પણ એકાદ-બે લોકો એવું પણ માને છે કે જો શાસકપક્ષમાં ઇચ્છાશક્તિ હોય તો 2019માં જ આવું કરી શકાય. વન નેશન વન ટેક્સ પછી હવે વન નેશન વન ઇલેક્શન સૂત્ર વહેતું થવાનું છે. પી. ચિદમ્બરમે આને વધુ એક જુમલો ગણાવ્યો છે. ગોપાલસ્વામી જેવા પૂર્વ ચૂંટણી કમિશનર તો ખુલ્લેઆમ કહી ચૂક્યા છે કે ભારતમાં ચૂંટણી એટલે ભ્રષ્ટાચારની ગંગોત્રી. જેટલી ચૂંટણી વધુ એટલો ભ્રષ્ટાચાર વધુ. ચૂંટણીચક્ર એટલે ભ્રષ્ટાચારચક્ર.